Diari Oficial de la Generalitat Valenciana


Sumari del DOGV 9490, del 15-12-2022 (2022/11215)

RESOLUCIÓ de 13 de desembre 2022, de la Vicepresidència i Conselleria d'Igualtat i Polítiques Inclusives, per la qual es concedeixen les ajudes econòmiques destinades a ajuntaments per al desenvolupament del projecte «Borses d'atenció professional per a famílies amb filles i fills de fins a 16 anys», a la Comunitat Valenciana..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9490

Data del DOGV
:   15-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11446


Data del document
:   13-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 13 de desembre 2022, de la Vicepresidència i Conselleria d'Igualtat i Polítiques Inclusives, per la qual es concedeixen les ajudes econòmiques destinades a ajuntaments per al desenvolupament del projecte «Borses d'atenció professional per a famílies amb filles i fills de fins a 16 anys», a la Comunitat Valenciana.  
. [2022/11613]  
Mitjançant l'Ordre de 20 de setembre de 2022 (DOGV núm. 9432 / 21.09.2022), de la Vicepresidència i Conselleria d'Igualtat i Polítiques Inclusives, es van convocar ajudes, destinades a ajuntaments per al desenvolupament del projecte «Borses d'atenció professional per a famílies amb filles i fills de fins a 16 anys», a la Comunitat Valenciana per a l'exercici 2022.  
La comissió de valoració, constituïda de conformitat amb el que s'estableix en l'apartat resolutiu huité de l'Ordre 4/2022, de 20 de setembre, de 2022, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores que regiran el procediment de concessió d'ajudes econòmiques destinades a ajuntaments per al desenvolupament del projecte «Borses d'atenció professional per a famílies amb filles i fills de fins a 16 anys» i la convocatòria per a l'exercici 2022, a la Comunitat Valenciana, es va reunir el dia 17 de novembre de 2022 i va elevar proposta de resolució a la directora general conforme al contingut de l'acta subscrita per totes les persones integrants de la comissió.  
L'apartat primer de l'apartat resolutiu nové de les bases reguladores d'aquestes subvencions delega en la directora general de l'Institut Valencià de les Dones la competència per a resoldre per delegació de la vicepresidenta i consellera d'Igualtat i Polítiques Inclusives de les sol·licituds presentades, per això, fent ús de la facultat conferida, resolc:  
  
  
Primer  
Acceptar la proposta de resolució de la comissió d'avaluació en els seus propis termes.  
  
Segon  
1. Sol·licituds desistides  
 Desistir de la seua sol·licitud per no haver atés el requeriment d'esmena dins del termini i en la forma escaient, a les entitats que s'indiquen a continuació:  
  
PLACOR/2022/167/46 E3104537N AJUNTAMENT DE BENIFAIÓ  
PLACOR/2022/6/03 W1559939F AJUNTAMENT DE FINESTRAT   
  
  
2. Sol·licituds denegades  
Denegar els expedients que s'indiquen a continuació pels motius següents:  
a) Per no complir amb els requisits establits en la convocatòria.  
  
b) Per ser duplicats d'altres expedients que han sigut valorats:  
  
PLACOR/2022/3/46 O6823258N AJUNTAMENT DE CATRAL  
PLACOR/2022/5/46 Q1384219Y AJUNTAMENT DE BURJASSOT  
PLACOR/2022/32/46 C92095605F AJUNTAMENT DE MONTITXELVO  
PLACOR/2022/53/46 B2660172D AJUNTAMENT D'ATZENETA D'ALBAIDA   
PLACOR/2022/88/46 B3429331A AJUNTAMENT D'ALFARRASI  
PLACOR/2022/91/46 B0898342R AJUNTAMENT D'ANDILLA   
PLACOR/2022/120/46 F0779483W AJUNTAMENT DE BENIGÀNIM   
PLACOR/2022/186/46 P3530921J AJUNTAMENT D'ALDAIA   
PLACOR/2022/3/12 T0145381L AJUNTAMENT DE VILANOVA D'ALCOLEA   
PLACOR/2022/31/03 S1624572H AJUNTAMENT DE BOLULLA  
PLACOR/2022/59/03 L4825870H AJUNTAMENT DE DOLORES  
  
  
  
  
3. Projectes subvencionats  
Concedir una subvenció a les entitats que es relacionen a continuació, a càrrec del programa 323.10, Igualtat de Gènere, línia de subvenció R81714856 «Pla corresponsables» i l'import global del qual ascendeix a 43.606.447,00 €. La dotació pressupostària s'assignarà als programes presentats per les entitats sol·licitants segons l'ordre de puntuació obtinguda, d'acord amb els criteris de valoració, sempre que reunisquen els requisits fixats en la convocatòria i que aconseguisquen la puntuació mínima establida, de conformitat amb l'apartat un del resolc segon.   
  
Tercer  
De conformitat amb la normativa vigent per a l'exercici 2022, el règim de pagaments de les ajudes regulades en la convocatòria, serà el d'aquells que van dirigits al finançament de programes d'actuació i activitats de serveis socials especialitzats, inclosos els programes dirigits a la promoció d'igualtat d'oportunitats entre dones i homes, recollides en l'article 44.1.d) 2n de la Llei 8/2021, de 30 de desembre, de pressupostos de la Generalitat per a l'exercici 2022 (DOGV núm. 9247 de 31.12.2021), que estableix els supòsits d'excepció al règim general de deslliuraments. A aquest efecte, una vegada concedida l'ajuda, podrà lliurar-se immediatament fins al 100 per cent del seu import.  
  
  
Quart  
L'entitat beneficiària està obligada, com estableixen les bases reguladores, a fer constar en les publicacions i material de difusió del programa la col·laboració de la Vicepresidència i Conselleria d'Igualtat i Polítiques Inclusives. Amb la finalitat d'assegurar el correcte ús dels logotips oficials, haurà de sol·licitar prèviament l'oportuna autorització.   
  
  
Cinqué  
L'activitat que fonamenta la concessió de la subvenció haurà de realitzar-se per l'entitat beneficiària, de conformitat amb les bases reguladores i amb la convocatòria, com a màxim fins al 31 de desembre de 2022.  
  
Sisé  
1. Les entitats beneficiàries presentaran la justificació del projecte subvencionat davant la direcció territorial que va resultar competent per a la seua instrucció.   
2. El compte justificatiu de la despesa total, haurà de presentar-se, com a data màxima, el 31 de gener de 2023. Transcorregut el termini assenyalat per a la presentació de la documentació sense que aquesta s'haja realitzat, es deixarà sense efecte el dret a l'ajuda concedida, prèvia resolució degudament notificada a l'entitat basada en tal incompliment.  
  
Contra aquesta resolució, que posa fi a la via administrativa, es podrà interposar potestativament recurs de reposició davant la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
València, 13 de desembre de 2022.- La directora general de l'Institut Valencià de les Dones (p. d. Orden 4/2022 de 20 de setembre): Maria Such i Palomares.